**Întoarceri în trecut**

*Laura Simon*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În pofida tuturor

Mă reîntorc în trecut,

În trecutul acela

În care m-am pierdut de multe ori.

Mă îmbrac în haine cernite,

Colind prin labirintul uitării

Până ajung în lumină

Unde îmi găsesc sărbătoarea.

Apoi mă lepăd de uitare,

Renasc înțelegându-mă

Și mă întorc în prezent.

Aceeași eu, dar totuși alta.

Până la următoarea întoarcere în trecut.